सङ्घीय समाजवादी फोरम नेपालका केन्द्रीय उपाध्यक्ष हेमराज राईले मुलुकको समृद्धिका लागि वर्तमान सरकारले ठोस नीतिसहितको प्रभावकारी कार्यक्रम ल्याउन नसकेको आरोप लगाएका छन् ।
शनिबार सुनसरीमा आयोजित इटहरी उपमहानगरपालिकास्तरीय पार्टी प्रशिक्षण कार्यक्रममा उनले पार्टी सरकारमा भए पनि सरकारको कतिपय कार्यलाई स्वीकार गर्न नसकिने बताए ।
उपाध्यक्ष राईले पार्टीको अवधारणा र भावी रणनीतिका विषयमा प्रशिक्षण दिए । पार्टी सचिव पर्शुराम बस्नेतले पार्टीले अघि सारेको नीति, कार्यक्रम र अनुशासनका विविध पक्षमाथि प्रकाश पारे ।